b'\n_START_ARTICLE_\nHagonoy, Taguig\n_START_SECTION_\nKasaysayan\n_START_PARAGRAPH_\nAng kinalalagyan ng nayon ay sa gawing silangan at timog at malapit sa baybayin ng Lawa ng Laguna, kung kaya\xe2\x80\x99t kapag nagkakaroon ng baha, ang tubig ay napapalapit sa mga bahayan, bagama\xe2\x80\x99t ang mga ito ay hingi lumulubog._NEWLINE_Sa mga lumang kasaysayan at sangayon din sa mga matatandang naninirahan sa nayon, ang Hagonoy ay maaaring natigilan ng mga Tsino noong mga unang panahon, bago pa dumating ang mga kastila sa Pilipinas.  Itong bagay na ito ay napapatunayan sa mga paghuhukay at mayroong mga nakukuhang kagamitan sa pagkain, gaya ng mga mangkok, plato, baso, kopa at iba pa na mayroong tatak Tsino.  Tinatayang ang mga kagamitang ito ay sa panahon pa ng Emperador na Intsik na si Ming._NEWLINE_Noong unang Panahon, sinasabing may isang napakalago at naiibang halaman sa nayon na ang pangalan ay \xe2\x80\x9cHagunoy\xe2\x80\x9d, kung kaya\xe2\x80\x99t ang nayon ay binigyan ng pangalan sa Hagunoy. Ang laki ng Hagunoy sang-ayon sa senso na ginanap noong unang bahagi ng taon 1980 ay tinatayang isang daan at animnapung (160) ektarya._NEWLINE_Noong unang panahon, ang uri ng mga kabuhayan ng karamihan ng mga tao ay pangingisda dahilan sa malapit sa Laguna de Bay at pagsasaka ng mga bukid kung panahon ng tag-ulan.  Sa panahon naman ng tag-araw, kapag ang tubig ng Laguna de Bay, ay umuurong na, maraming mga tao ang nagtatanim ng mga mais, munggo, melon at pakwan._NEWLINE_Mayroon din mga naninirahan sa nayon na nagtratrabaho sa kawanihan ng pamahalaan at mga pribadong tanggapan._NEWLINE_Sa kasalukuyan, ang Hagonoy ay marami nang mga propesyonal, gaya ng mga doctor, abogado, inhinyero, kimiko, CPA, parmasyotika, guro, narses, at iba pang propesyon._NEWLINE_Mayroong mga taga Hagonoy na natanyag sa larangan ng pampalakasan, military, at politika tulad ng ating butihing kongressman o mambabatas na si Kgg. Dante Osorio Ti\xc3\xb1ga na nasa hanay ng isa sa \xe2\x80\x9cTen Outstanding Representative ng 1989\xe2\x80\x9d at naging chairman of the House of Committee on Corporation and Franchises.  Gayundin po ang ating butihing Alkalde na si Rodolfo P. de Guzman na ang nasa isipan ay mapaunlad ang Taguig._NEWLINE_Sa larangan ng pananampalataya, ang karamihan at tinatayang walumpung porsiyento (80%) ay mga katoliko.  Mayroon ding mga Iglesia ni Kristo, Protestante, Aglipay at iba pa.'